
Minority Leids Resolution Passed Bi European Pairlament 


O N the 4t September, the European Pair- 
lament, in its plenary session in Stras¬ 
bourg, passed the resolution o Italian MEP 
Michl Ebner when the feck o MEPs in the 
chaumer votit for it. Oot o the 471 MEPs in 
the chaumer, 423 votit for the resolution, 27 
wis agin an 21 didna vote. 

The resolution wis tae dae wi Linguistic Di¬ 
versity an Regional an Minority Languages 
athin the European Union. Efter a week’s 
collogue wi aw the EP’s political curns, MEP 
Ebner wis able tae 
fund greement amang 
thaim aw an see his 
initiative win throu. 

The collogue wis 
stertit bi MEP Ebner 
praisentin his report 
that wis first pit forrit 
in Mey 2003. He 
spake aboot his ain 
experience in his 
hamelt Italian airt o 
Trentino-Alto Adige, 

Sudtirol, whaur the 
three leids, Italian, 

German an Ladin is spoken, makin a true 
European microcosm. Ebner threapit, “ It’s 
ma consait that Regional an Minority Lan¬ 
guages shuidna mak ony kinch but shuid be 
seen as assets, as eikin tae the vailye o 
Europe an its rich linguistic diversity. 
They’re gey aften brigs atween different 
cultures an syne they are helpfu tae European 
integration.” 

Education an Culture Commissioner Viviane 
Reding follaed, pittin vyce tae her doots 
anent the twa heidmaist pynts o the Resolu¬ 
tion that rowes in the European Commission 
direck like tae big up a European Agency for 
Linguistic Diversity an Language Lairnin an 

tae lench an EU program for Linguistic Di¬ 
versity. For the first ane, the Commissioner 
proponed that a feasibility study shuid be 
cairried oot for its implementation. As for the 
hinnermaist, she didna regaird the norrie o a 
program for Regional an Minority Languages 
in a positive wey. Yet, the program proponed 
in MEP Ebner’s report pynts mair tae Lin¬ 
guistic Diversity nor tae minority languages 
in particular. 

E’en mair dootfu wis MEP Theresa Zabell 
(Spain), that threapit, 
“A dinna see whit 
wey mair siller shuid 
be daled ower tae 
minority 

leids.Spain as a 

country peys for 
eneuch ettles on thon 
maitter areddies.” 
MEP Myrsini Zorba’s 
consaits wis raither 
different. The MEP 
(Greece) an Vice- 
Preses o the Inter¬ 
group for Regional an 
Minority Languages threapit, “A walcome 
this ettle, that’s uphaudit an aw bi the inclu¬ 
sion o the mention on linguistic diversity, 
raicently endorsed bi airticle 3 o the Euro¬ 
pean Convention. Coorse, aw this shuid be 
cairried oot in the speerit o European Coop¬ 
eration.” 

Catalan MEP Joan Vallve (Spain), forspeaker 
for the European Liberal, Democratic an 
Reform Pairty, fully uphaudit the Ebner 
Resolution an pyntit oot the laich staundin o 
the Catalan leid in the EU, a ‘minority’ lan¬ 
guage spoken bi ower 7m fowk. MEP Eurig 
Wyn (UK) stertit oot his speech in his hamelt 
leid, Welsh, than cairriet on in English. He 
threapit that minority languages is no tae be 
taen as threats or a danger an naither is the 
speakers o thae languages. Sean 6 Neachtain 
(Ireland) jyned his colleague an gied the 
report his ful uphaud. 

A nummer o ither Maimbers o Pairlament 
taen an uphaudin pairt in the collogue. 
Amang thaim wis, Alain Esclope an Bruno 
Gollnisch (France), Maria Martens 
(Netherlands), Christa Prets (Austria), Astrid 
Thors (Finland), Miguel Mayol i Raynal 
(Spain), Mathieu Grosch (Belgium), Ulpa 
Livari (Finland), Josu Ortuondo Larrea 
(Spain), Mario Borghezio (Italy), Michael 
Gahler (Germany), Raimon Oboils i Germa 
(Spain) an Johannes Voggenhuber (Austria). 


Aw thae positive ootcomes will pit a particlar 
wecht on tae the European Commission, but 
the hinnermaist ootcome is still aye dootfu, 
gien the thrawn naitur o thon institution. 
Howanever, the report is pairt o a lairger ettle 
that taks in the abuin European Convention 
an the Action Plan on Linguistic Diversity 
raicently pit forrit bi the European Commis¬ 
sion. 

The European Buroo for Lesser Uised Leids 
in Brussels gied a hail-hertit walcome tae the 
report, that in ane o its pynts (pynt 12) up- 
steers the EU tae gie mair uphaud tae this 
organisation. EBLUL Secretar-General, Mar¬ 
kus Warasin threapit, “Thanks tae thae 
raicent ongauns, EBLUL noo expecks the 
EU an its programs tae uphaud regional an 
minority languages mair eydently in its 
raicent mainstream policy. We howp that, in 
the oncome, projecks comin frae minority 
language airts winna juist be mair hertily 
considered, but gien positive priority an aw.” 
Aw thae ongauns wad seem tae be a guid 
step forrit for aw the minority leids o the EU 
includin wir ain Scots an Gaelic. It wis guid 
tae see an MEP frae Wales an ane frae Ire¬ 
land takin sic a kenspeckle pairt in the col¬ 
logue an, tho the Verbatim Report (the maik 
o Hansard) didna gie ony verbal inpit frae 
ony o the eicht Scots MEPs, due tae plenary 
session speakin procedures, they war aw 
thare an aw votit tae uphaud the resolution. 


Garage Doors 



T HE biggest saltire in the Honest Toun 
beilds this garage door frae the wather. 
Is thon no a braw sicht tae come hame tae? 
Daes ony ither garage door mak sic a guid 
statement or tell sic a guid story? 

Copyricht 

© Copyricht for awthin written in this wittins 
blat bides wi R. Faimie. The Scots Tung 
Wittins can be fotie-copied in hail or in pairt 
athoot limit o nummers an this hauds guid an 
aw for ony pairt o the wittins blat that’s furth- 
set in ony ither publication. 


“Minority languages 
is no tae be taen as 
threats or a danger 
an naither is the 
speakers o thae 
languages” 











Maureen Sangster's 'The Unseen Hospital' 

A review bi Irene Brown 


T HE Scottish Pamphlet Poetry wabsteid 
tells us that, “Mony poets, weel-kent an 
published in buik form areddies, turns tae 
pamphlets an aw alang wi, an complementin 
thair buik publications.” This is whit Aber¬ 
deen bom poet, Maureen Sangster, haes duin 
wi her hinnermaist publication bi Kettilonia, 
The Unseen Hospital. The poems in the 
pamphlet wis inspired bi hospital warkers 
that Maureen wis alloued tae follae aroond 
on a residency an, that’s jobs is no sae ken- 
speckle as thaim o the medical staff, the likes 
o porters, caterers, hairdressers, seamstresses 
an launderers. In Maureen’s words, she haes, 
“...been concaimed wi giein mense tae hou 
thae unseen warkers sees thairsels at wark.” 
Maureen reinges wi feelin ower the topics, 
that, tho on the mairches o the hospital’s 
heidmaist ongauns, can still aye be awaur o 
the sad an the sair. Oot o the 18 poems in the 
pamphlet, 3 haes been written in Scots: A 
Keek intae the Hospital Kitchen aifter an 
appointment wi the OT, Sanctuary Time 
an The Bridge. 

The first poem is written frae a patient’s pynt 
o view, that’s thrawn vizzie on life wis 
soothered bi the order an rhythm o the 
kitchen’s wark. It feinishes wi, 

Tae hae a place in the scheme o things, 

I thocht - a blinkin sliver o Chance 
Afore Daith packs ice roon me. 

In Sanctuary Time, Maureen uises the 
rhythm and repetition o street fowksang (It 
cuid be sung tae “Weel may the keel row”) 


U NNER a sunny Fife sky, an tae the 
fameeliar soonds o the Bluebell Polka 
an ither weel loved tunes playin canny like in 
the backgmnd, a respeckfu an eydent crowd 
o mair nor 300 fowk frae aw the airts, for- 
gaithert at the Upper Greens in Auchter- 
muchty at 11am on Friday 12 Sep¬ 
tember 2003. They war thare tae 
witness the handsellin o the £40,000 
bronze statue o Sir Jimmy Shand, 
sculpted bi David Annand, that wis 
the ootcome o the wark ower twa an 
a hauf year bi ‘fower auld freends’ 
that haed setten up the Sir Jimmy 
Shand Sculpture Projeck. The 
sculpture shaws Sir Jimmy in a pose, 
walit bi his faimly, staundin in his 
kilt playin his accordion an leukin 
the wey he did at the hicht o his 
fame in the 1950s. (The fotie shaws 
the model uised for makin the 
statue) It staunds on the plinth com¬ 
plete wi thon wee hint o a smirk, alang wi the 
text:- 

Happy to meet 
Sorry to part 
Happy to meet again 

The ceremony wis opened bi Dr Sandy Tul- 
loch, ane o the warkin comatee for the Sculp¬ 
ture Projeck, that minded the crowd o the 
‘quiet, blate man’ wha’s maxim in life haed 


an sees wi sympathy, the aince loved baim in 

the adult that’s noo no weel an incarcerated. 

An noo ma fair wee babby 

Thou noo ye’re no a babby 

Thou ye greet jist like a babby 

Doon the corridors, the day. 

The hinnermaist poem in Scots in this pam¬ 
phlet, The Bridge, A’ve read as bein a meta¬ 
phor for the poet’s residency an the gruesome 
things she’s seen whan she wis daein it. It 
haes the dowie an wabbit souch o a body 
that’s dreed eneuch an noo’s juist weary tae 
hae a breck. 

A bridge can brak 
Can tak nae mair snell 
Offerings or irksome sichts 
Bauld pain or thirl onymair 
Tae limbs far nerve ends hae deid. 

I wes a bridge but naebody sa I wes. 
Maureen haes includit an aw, 3 Scots poems 
frae her buik Out of the Urn. They are By 
the burnie that feeds the muckle Dee, Be¬ 
ing Intimate an To Christ. No like her pam¬ 
phlet, there nae particlar theme ither nor the 
unnerlyin femininity that the title propones. 
Wi a rowein rhythm, By the burnie that 
feeds the muckle Dee tells aboot a baim-less 
wumman ettlin tae git haud o a stravaigit 
baim-prince as he plays in the River Dee. 

But he pit his tongue oot rudely 
an passed by ma misfortune 
an I’ve heard, syne, that he crawled oot 
at the Palace up the Dee. 

Being Intimate is gret fun as it rollicks alang 


been, “Keep it simple, son.” John Simpson, 
Convener o Fife Cooncil, spake o Sir Jimmy 
bringin ‘fame tae Auchtermuchty’ an hou he 
haed been ‘an unofficial ambassador for 
Scotland’, uisin the international language o 
his fit-tappin music for his warld-wide audi¬ 
ence. Jimmy Shand Jr. then thankit 
awbody that haed taen pairt in this 
hert-fu occasion. 

Fady Anne Shand, Sir Jimmy’s 
weedae, cled in bluebell purpie, wis 
praisentit wi flouers alang wi Fady 
Elgin, that haed a bluebell in her 
lapel. Is thare onywhaur ither nor 
Scotland whaur the weedae o an ex¬ 
miner can share the same rank as the 
landed gentry? Ford Elgin, the Pro¬ 
jeck’s patron, wis gien a herd’s 
crummock afore makin his speech 
whaur he quotit frae the Apocrypha 
wi the words, 

“Let us now sing the praises of 
famous men, the heroes of our nation’s 
history...” 

He gaed on tae speak o ‘the happiness an 
precision’ o Sir Jimmy’s music afore hand¬ 
sellin the fine likeness o the man himsel tae 
the applause o the crowd whaur the colour o 
the purpie bluebell wis rowth in pairts throu- 
oot the crowd. 

A blithe an kenspeckle day! 


The Handsellin o Sir Jimmy's Statue 

bi oor Stravaigin Reporter 



Nixt Forgaitherin 

Mon. 29 September 
7.30pm tae 9.00pm 
Comatee Room C. 

Brunton Ha, Musselburgh. 

at a guid lick descrivin a spontaneous loup o 
blithe, movin passion. 

The angles are a altered 
the ceilin’s bashin through 
O knobble nibble knobble 
knobble knobble nibble noo! 

To Christ is an ootburst tae a visitin meinis- 
ter bi a sair wrocht, worn oot dochter that’s 
nursin her mither an is mair in want o practi¬ 
cal help nor whit we can tak tae be sanctimo¬ 
nious words. 

ma life is juist a constant roon 
o meals and bloody peels 
if the hand o God’s in this, Christ 
it’s a mystery nae revealed. 

The braidth o subjeck maitter an the sindry 
styles maks baith thae sma volumes weel 
worth the read. 

The Unseen Hospital (ISBN 1 902944 16X) 
can be gotten for £2.50 frae Kettilonia, 

33 a, High Street, Auchtermuchty, Fife, or 
frae www.kettilonia.co.uk The extracks wis 
reproduced wi the kind permission o the 
poet. 

Out of the Urn (ISBN 1 898218 65X) wis 
first furthset in 1997 bi Scottish Cultural 
Press. They’re noo at Newbattle Abbey Col¬ 
lege, Newbattle Road, Dalkeith an kindly 
gied permission for the reproduction o the 
abuin 3 extracks. 

A Guid Judge o Tea 

I N the airly 1800s a puir wumman wis 
brocht afore a Greenock magistrate for 
pauchlin a kist o tea that haed juist been 
loaded aff a ship. It wis her first offence an 
the bailie spiert, “Whit tempted ye tae dae sic 
a thing wumman?” 

The prisoner stertit greetin an reponed, “It 
wis the deevil tempit me sir.” 

“The deevil, honest man,” answert the magis¬ 
trate, “haed naethin tae dae wi’t; at least I 
never kenn’d he wis sic a grand judge o tea, 
for it wis the best kist in the ship; sae ye 
maun gang tae the lock-up for a week.” 

M akar's N eu k 

The Sting 

Granny, A’ve cut ma knee. 

Pit TCP oan it. 

Granny, A’ve burnt ma haun. 

Pit TCP oan it, hen. 

Granny, A’ve goat a big plook oan ma neb. 
Pit TCP oan it. 

Granny, ma thrapple’s sair. 

Gargle it wi TCP, ma hen. 

Oh, Granny 
Naebody loves me. 

Ma hairt’s crazed. 

Ma spirit’s dowie. 

A’m oan ma lain 

An A’ve nae TCP in ma hoose. 

Irene Brown 2003 










